ΓΡΑΠΤΗ ΕΡΩΤΗΣΗ E-4086/00

υποβολή: Avril Doyle (PPE-DE) προς την Επιτροπή

(10 Ιανουαρίου 2001)

Θέμα: Αξιολογήσεις Επιχειρηματικών Επιπτώσεων

Λαμβάνονταςπόψη ότι η Επιτροπή είναι αρμόδια για την εκπόνηση αξιολογήσεων επιχειρηματικών επιπτώσεων για όλες τις προτάσεις της, ότι τέσσερα ψηφίσματα του Συμβουλίου των Υπουργών και μία απόφαση

του Συμβουλίου επιβεβαιώνουν αυτό το γεγονός, καθώς και ότι είναι τεράστιο το κόστος των ευρωπαϊκών επιχειρήσεων σε περίπτωση που παραλείψουν να προβούν σε λεπτομερή ανάλυση κόστους-ωφελειών των επιπτώσεων της κοινοτικής νομοθεσίας, μπορεί η Επιτροπή να αιτιολογήσει λεπτομερώς για ποιό λόγο, σε ένα μεγάλο αριθμό τομέων πολιτικής, δεν προβαίνει σε αξιολογήσεις επιχειρηματικών επιπτώσεων και τι συγκεκριμένα μέτρα λαμβάνει στις σχετικές γενικές διευθύνσεις για να βελτιωθεί η κατάσταση αυτή;

Μπορεί, επίσης, να διαβιβάσει κατάλογο των νομοθετικών προτάσεων που έχουνποβληθεί κατά τη διάρκεια της τρέχουσας κοινοβουλευτικής περιόδου, δηλ. από τον Ιούλιο του 1999, επί των οποίων έχει πραγματοποιηθεί αξιολόγηση επιχειρηματικών επιπτώσεων;

Απάντηση του κ. Liikanen εξ ονόματος της Επιτροπής

(20 Φεβρουαρίου 2001)

Όπως γνωρίζει το αξιότιμο μέλος, το σύστημα αξιολόγησης επιχειρηματικού αντικτύπου (ΑΕΑ) αναπτύχθηκε και χρησιμοποιήθηκε πρώτα από την task force για τις μικρομεσαίες επιχειρήσεις (ΜΜΕ) το 1986 και αναθεωρήθηκε περαιτέρω το 1990 στη σημερινή του μορφή. Μετά την αναθεώρηση της μεθοδολογίας το 1990, αποφασίστηκε ότι η αξιολόγηση επιχειρηματικού αντικτύπου θα πρέπει να συνοδεύειποχρεωτικά τις νομοθετικές προτάσεις με σημαντικό αντίκτυπο στις επιχειρήσεις. Η μέτρηση του σημαντικού αντικτύπου αποτελεί αντικείμενο κοινής απόφασης μεταξύ τωνπηρεσιών σχεδιασμού και τωνπηρεσιών που επηρεάζονται εν προκειμένω, στην Επιτροπή. Αυτές οι εσωτερικές διαδικασίες της Επιτροπής μαζί με ολοκληρωμένες διαβουλεύσεις με τους ενδιαφερομένους εκτός Επιτροπής αποτελούν μέρος της ανοικτής και διαφανούς πολιτικής της Επιτροπής, όπως θεσπίστηκε από τις κατευθυντήριες γραμμές για τη νομοθετική πολιτική τις οποίες ανακοίνωσε η Επιτροπή τον Ιανουάριο του 1996.

Μολονότι το σύστημα αξιολόγησης επιχειρηματικού αντικτύπου αποδείχθηκε, με την πάροδο των ετών, εργαλείο χρήσιμο για την αξιολόγηση του αντικτύπου της νομοθεσίας στις επιχειρήσεις, στο διάστημα αυτό εντοπίστηκαν και ορισμένα μειονεκτήματά του.

Σ' αυτό το πλαίσιο η Επιτροπή έθεσε σε εφαρμογή τον Σεπτέμβριο του 2000 το δοκιμαστικό σχέδιο για την ΑΕΑ. Θα εφαρμοστεί μέχρι το Φεβρουάριο του 2002, τα δε προκαταρκτικά συμπεράσματα θα διατυπωθούν το φθινόπωρο του 2001. Ο συγκεκριμένος στόχος του δοκιμαστικού σχεδίου για την ΑΕΑ είναι η ενίσχυση της μεθοδολογίας και των τεχνικών για την αξιολόγηση του επιχειρηματικού αντικτύπου, συμπεριλαμβανομένων των συστηματικών διαβουλεύσεων με τους ενδιαφερομένους.

Το δοκιμαστικό σχέδιο για την ΑΕΑ θα εφαρμοστεί σε ορισμένες νομοθετικές προτάσεις από το πρόγραμμα εργασίας της Επιτροπής για το 2000 και το 2001 και, επιπλέον, θα συμπεριλάβει την περαιτέρω διερεύνηση της τρέχουσας χρήσης και της αναγκαιότητας μιας συστηματικότερης προσέγγισης προς την κατεύθυνση της ανάλυσης κόστους/οφέλους ως εργαλείου κατά την αξιολόγηση του αντικτύπου των νομοθετικών προτάσεων.

Το δοκιμαστικό σχέδιο επικεντρώνεται στη βελτίωση του συστήματος αξιολόγησης του αντικτύπου της προτεινόμενης νομοθεσίας στις επιχειρήσεις, αλλά, παράλληλα, συμβάλλει και στις ευρύτερες συζητήσεις που πραγματοποιούνται στους κόλπους της Επιτροπής για τη βελτίωση των κανονιστικών ρυθμίσεων, έπειτα από το αίτημα του Ευρωπαϊκού Συμβουλίου της Λισσαβόνας για μια κοινή στρατηγική για την περαιτέρω απλούστευση του κανονιστικού περιβάλλοντος. Οι συζητήσεις αυτές περιλαμβάνουν σκέψεις για την καθιέρωση μιας πιο ολοκληρωμένης διαδικασίας για την ανάλυση του κανονιστικού αντικτύπου, συμπεριλαμβανομένου του συντονισμού των αξιολογήσεων αντικτύπου σε διάφορους τομείς και ομάδες (π.χ. επιχειρήσεις, καταναλωτές,γεία, ασφάλεια και περιβάλλον). Οι ιδέες αυτές αποτελούν επίσης αντικείμενο συζητήσεων στο πλαίσιο της επικείμενης έκδοσης της Λευκής Βίβλου για την ευρωπαϊκή διακυβέρνηση.

Το προαναφερόμενο δοκιμαστικό σχέδιο για την ΑΕΑ θα εφαρμοστεί παράλληλα με το ισχύον σύστημα αξιολόγησης επιχειρηματικού αντικτύπου. Ωστόσο, τόσο το εργαλείο ΑΕΑ όσο και άλλες αξιολογήσεις αντικτύπου που εφαρμόζει η Επιτροπή περιορίζονται στις νομοθετικές προτάσεις της Επιτροπής.

Τα ευρωπαϊκά όργανα και τα κράτη μέλη αναγνωρίζουν ότι μια θεμελιώδης αλλαγή νοοτροπίας στην προσέγγιση που ακολουθείται για τις νομοθετικές ρυθμίσεις και σε όλα τα στάδια της αλυσίδας λήψης αποφάσεων αποτελεί κοινή πρόκληση για το μέλλον.